चितवनको पहिलो जित
एभरेस्ट प्रिमियर लिग (ईपीएल) अन्तर्गत शनिबार चितवन टाइगर्सले पहिलो जित दर्ता गरेको छ । ललितपुर प्याट्रीयट्सलाई ५ विकेटले पराजित गर्दै चितवन पहिलो अंक जोड्न सफल रह्यो ।
काठमाडौँ — एभरेस्ट प्रिमियर लिग (ईपीएल) अन्तर्गत शनिबार चितवन टाइगर्सले पहिलो जित दर्ता गरेको छ । ललितपुर प्याट्रीयट्सलाई ५ विकेटले पराजित गर्दै चितवन पहिलो अंक जोड्न सफल रह्यो ।ललितपुरले प्रस्तुत गरेको १ सय ३१ रनको लक्ष्य चितवनले २० औं ओभरमा प्राप्त गरेको थियो । चितवनका लागि दीपेन्द्र सिंह ऐरी र प्रवीन गुप्ताले अर्धशतक बनाएका थिए । प्रवीन ५६ रनमा अविजित रहँदा दीपेन्द्रले ५५ रन जोडे । चितवनका योगेन्द्र सिंह कार्कीले ४ विकेट हात पारेका थिए । पहिलो ब्याटिङ गरेको ललितपुरले इनिङ्सको अन्तिम बलमा अलआउट हुनुअघि १ सय ३० रन जोडेको थियो । ललितपुरका लागि जयकिशन कोल्सावालाले ३१ तथा शंकर रानाले २७ रनको योगदान दिए । ललितपुरका लागि सन्नी पटेलले ३ विकेट लिए । दुवै टोलीले चार खेलमा १ जित हासिल गरेका छन् ।तस्बिर : सुबास हुमागाईं